നവതിയിലും നിറയാതെ കലാമണ്ഡലം സംസ്ഥാനത്തിന്റെ സാംസ്കാരിക സിരാകേന്ദ്രമെന്ന് വിശേഷിപ്പിക്കപ്പെടുന്ന കേരള കലാമണ്ഡലം നവതിയിലെത്തി നില്ക്കുന്ന വേളയില്, അവിടെനിന്ന് പ്രഥമ പി.എച്ച്.ഡി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ബിരുദം നേടിയ ഡോ. വിനി ദേവയാനി അസ്വസ്ഥയാണ്. 1930ല് സ്ഥാപിതമായ കലാമണ്ഡലം അതിന്റെ സ്ഥാപിതോദ്ദേശ്യം എത്രകണ്ടു നേടിയെന്ന ചിന്തകളാണ് അവരെ വ്യാകുലപ്പെടുത്തുന്നത്. തന്റെ ആറ് പുസ്തകങ്ങളില് ആദ്യത്തേതായ നവോത്ഥാനംക്ല ാസിക്കല് കലകളില് എന്നതില്ത്തന്നെ കേരളീയ സംസ്കാരവും അതിന്റെ സൗന്ദര്യശാസ്ത്രവും ഗഹനമായി ചര്ച്ച ചെയ്യുന്ന ഡോ. വിനിയുടെ കലാമണ്ഡല വേവലാതി സ്വാഭാവികം. അതേസമയം, മലയാണ്മയുടെ അഭിമാന കലാക്ഷേത്രം ഉദ്ദിഷ്ട ലക്ഷ്യങ്ങള് കുറെയൊക്കെ സാക്ഷാത്ക്കരിച്ചെന്നും അവര് നിരീക്ഷിക്കുന്നു. മഹാകവി രബീന്ദ്രനാഥ് ടാഗോര് സ്ഥാപിച്ച വിശ്വഭാരതി പോലെ, നമ്മുടെ കലകളെ സംരക്ഷിക്കാനും ഒരു സര്വകലാശാല വേണമെന്ന മഹദ്ധിഷണയില് പിറവികൊണ്ടൊരു സാംസ്കാരിക കേന്ദ്രം പ്രബുദ്ധ കേരളത്തിന്റെ പ്രതീക്ഷയ്ക്കൊത്ത് ഉയര്ന്നുവോ?. ഡോ. വിനിയുമായുള്ള അഭിമുഖത്തില് നിന്ന്: ആവിര്ഭാവം ആശാവഹം ഒരു വര്ഷം നീണ്ടുനില്ക്കുന്ന നവതി ആഘോഷങ്ങള്ക്ക് കോവിഡ് മഹാമാരി മങ്ങല് ഏല്പ്പിക്കുന്നുണ്ടെങ്കിലും കേരള കലാമണ്ഡലം എന്ന സാംസ്കാരിക സ്ഥാപനത്തിലേക്ക് ചിന്താപരമായൊരു തിരിഞ്ഞുനോട്ടം ആവശ്യമാണ്. പത്തൊമ്ബതാം നൂറ്റാണ്ടിലെ ഭാരതീയ നവോത്ഥാനം കേരളത്തിലെ സമസ്ത മേഖലകളിലും ചലനങ്ങളുണ്ടാക്കി. ഈ തരംഗം ആദ്യം ആഞ്ഞടിച്ചത് സാഹിത്യത്തിലും ചിത്രകലയിലുമാണ്. പാശ്ചാത്യമായത് ശ്രേഷ്ഠമെന്ന ചിന്തയും അതിനു വിപരീതമായി സ്വദേശി ബോധവും സജീവമായി. മഹാകവി ടാഗോര് ശാന്തിനികേതനില് വിശ്വഭാരതി യൂണിവേഴ്സിറ്റി സ്ഥാപിച്ചത് ദേശീയ സ്വത്വ ചിഹ്നങ്ങളായ കലകളെയും വിജ്ഞാന ശാഖകളെയും പ്രോത്സാഹിപ്പിക്കണമെന്ന ഉദ്ദേശ്യത്തോടെയായിരുന്നു. നാശോന്മുഖമായിക്കൊണ്ടിരുന്ന കേരളീയ കലകളെ പുനരുജ്ജീവിപ്പിക്കാന് വിശ്വഭാരതി പോലെയൊരു സ്ഥാപനം കൂടിയേ കഴിയൂവെന്ന കാഴ്ചപ്പാടു പൊതുവെ പങ്കുവയ്ക്കപ്പെട്ടു. താമസിയാതെ കേരള നവോത്ഥാനത്തില് പ്രധാന പങ്കുവഹിച്ചവരില് ഒരാളായ മണക്കുളം സ്വരൂപത്തിലെ മൂപ്പില് സ്ഥാനി കുഞ്ഞുണ്ണി വലിയ തമ്ബുരാനും അനന്തരവന് മുകുന്ദ രാജയും മഹാകവി വള്ളത്തോള് നാരായണ മേനോനും ചേര്ന്ന് കേരള കലാമണ്ഡലത്തിന് രൂപം നല്കി. കക്കാട് കാരണവപ്പാട് എന്നറിയപ്പെട്ടിരുന്ന കുഞ്ഞുണ്ണിത്തമ്ബുരാനാണ് 1930 നവംബര് 9ന് കുന്നംകുളത്തുള്ള തന്റെ മഠപ്പാട് വസതിയില് ദീപം കൊളുത്തി കലാമണ്ഡലത്തിന്റെ പിറവി അറിയിച്ചത്. ആറു മാസം മഠപ്പാട് വസതിയിലും ചെറുതുരുത്തിയിലേക്കു പറിച്ചുനടുംവരെ മുകുന്ദരാജയുടെ മുളങ്കുന്നത്ത്കാവിലുള്ള ശ്രീനിവാസം ബംഗ്ലാവിലുമായിരുന്നു കലാമണ്ഡലത്തിന്റെ കുട്ടിക്കാലം. തലപ്പിള്ളി രാജകുടുംബത്തിന്റെ ഉദാരതയും മഹാകവിയുടെ ഉത്സാഹവും ചേര്ന്നതിന്റെ ഫലമാണ് തൃശൂര് ജില്ലയിലെ ചെറുതുരുത്തിയില് നിളയുടെ തീരത്ത് സ്ഥിതിചെയ്യുന്ന ഈ പരിഷ്കൃതി സങ്കേതം. കലാമണ്ഡലം ജന്മമെടുത്തശേഷം കഥകളി, മോഹിനിയാട്ടം, തുള്ളല്, കൂടിയാട്ടം മുതലായ കലാരൂപങ്ങളെല്ലാം പുനരുദ്ധരിക്കപ്പെട്ടു. കഥകളിയെ കേരളത്തിന്റെ സാംസ്കാരിക ചിഹ്നമാക്കി മാറ്റിയതും കലാമണ്ഡലമാണ്. ഇതുവരെ ആരംഭകാലത്ത് കലാമണ്ഡലത്തിന് സാമ്ബത്തിക ക്ലേശം അനുഭവിക്കേണ്ടിവന്നിട്ടുണ്ട്. എന്നാല്, സ്വാതന്ത്ര്യ പ്രാപ്തിക്കു ശേഷം സര്ക്കാരില്നിന്ന് സഹായം ലഭിച്ചുതുടങ്ങി. 1955ല് പ്രധാനമന്ത്രി ജവഹര്ലാല് നെഹ്റു കലാമണ്ഡലത്തിന്റെ രജതജൂബിലി ആഘോഷങ്ങള് ഉദ്ഘാടനം ചെയ്യാനെത്തിയപ്പോള് ധനസഹായം വാഗ്ദാനം ചെയ്തു. അതിനെത്തുടര്ന്നാണ് ചെറുതുരുത്തിയിലെ 33 ഏക്കറില് ഇന്നു കാണുന്ന കെട്ടിടങ്ങള് നിര്മിച്ചത്. പ്രാചീന നാട്യശാലയുടെ മാതൃകയിലുള്ള മനോഹരമായ കൂത്തമ്ബലം 1975ല് മുഖ്യമന്ത്രി സി. അച്യുതമേനോന് ഉദ്ഘാടനം ചെയ്തു. 1980ല് അരങ്ങേറിയ കനകജൂബിലി ആഘോഷത്തില് പ്രധാനമന്ത്രി ഇന്ദിരാ ഗാന്ധിയും 1990ല് നടന്ന വജ്രജൂബിലി ആഘോഷത്തില് പ്രധാനമന്ത്രി വി.പി. സിങ്ങും പങ്കെടുത്തപ്പോള് കലാമണ്ഡലത്തിന്റെ കീര്ത്തി രാജ്യമെമ്ബാടുമെത്തി. മുമ്ബില്ലാതിരുന്ന ഭരതനാട്യം, കുച്ചിപ്പുടി, നങ്ങ്യാര്കൂത്ത്, ചെണ്ട, പഞ്ചവാദ്യം, മൃദംഗം, മദ്ദളം, മിഴാവ്, കര്ണ്ണാടക സംഗീതം മുതലായ വിഷയങ്ങളും പടിപടിയായി നിവേശിപ്പിച്ചു. എന്നാല്, ദക്ഷിണേന്ത്യന് പാരമ്ബര്യകലകളെ സംരക്ഷിക്കാനും വളര്ത്താനും ലക്ഷ്യമിടുന്ന രംഗകലാ മ്യൂസിയത്തിന് 2012ല് പ്രധാനമന്ത്രി മന്മോഹന് സിങ് തറക്കല്ലിട്ടെങ്കിലും നിര്മാണം ഇതുവരെയും തുടങ്ങിയില്ലെന്നത് ഏറെ ഖേദകരമാണ്. കല്പിത സര്വകലാശാലയെന്ന പദവി Deeme dUniversity for Art an dCulture ലഭിക്കാന് 2006വരെ കാത്തിരിക്കേണ്ടിയും വന്നു. ഡോ. ചാത്തനാത്ത് അച്യുതനുണ്ണിയുടെ മാര്ഗനിര്ദേശത്തില് കേരളീയ നവോത്ഥാനവും കേരള കലാമണ്ഡലവും എന്ന വിഷയത്തില് ഡോക്ടറല് ബിരുദത്തിനുള്ള എന്റെ ഗവേഷണം ഉടനെ തുടങ്ങിയിരുന്നു. ആദ്യ ബാച്ചില്ത്തന്നെ മുപ്പത്തിമൂന്ന് വിദ്യാര്ഥികള് ഡോക്ടറല് ഗവേഷണത്തിനും എട്ടു പേര് എം.ഫില് പഠനത്തിനും പ്രവേശനം നേടി. നിരവധി വിദ്യാര്ഥികള് കൊല്ലന്തോറും നാട്യസംഗീതമേള വിഷയങ്ങളില് ബി.എ, എം.എ, എം.ഫില്, പി.എച്ച്.ഡി. ബിരുദങ്ങള് നേടിക്കൊണ്ടിരിക്കുന്നു. ആവിഷ്ക്കാരത്തിലെ തനിമ ക്ല ാസിക്കല് കലകളെ അതിന്റെ തനിമയും ചിട്ടയും നഷ്ടപ്പെടുത്താതെ സമഗ്രമായി പഠിപ്പിക്കുന്നുവെന്നതാണ് കലാമണ്ഡലത്തിന്റെ ഏറ്റവും വലിയ പ്രത്യേകത. അഭിനയം, ഗീതം, വാദ്യം മുതലായവയുടെ പരസ്പരമേളനത്താല് ലഭ്യമാകുന്ന സര്വ്വാംഗണീയമായ ലാവണ്യം കളരിയിലെ പ്രാഥമ പാഠം മുതല് നിലനിര്ത്തിപ്പോരുന്നു. രസൗചിത്യത്തോടെയുള്ള കഥാഭിനയമാണ് ഇവിടെ നിഷ്കര്ഷിക്കുന്നത്. കലാമണ്ഡലം ശൈലിയെ മറ്റുള്ളവയില്നിന്നു വ്യത്യസ്തമാക്കുന്നതും ഇതുതന്നെ!. മറ്റു സംസ്ഥാനങ്ങളിലെ കലകളെ അവിടെ കൊണ്ടുപോയി അവയുടെ സങ്കേതങ്ങള് പലതരം മാറ്റങ്ങള്ക്കു വിധേയമാക്കി അവതരിപ്പിക്കുന്ന രീതിയാണ് ശാന്തിനികേതന് തുടര്ന്നുപോരുന്നത്. പുരാരേഖാ വിഭാഗം പുറകില് 2010ലാണ് ഞാന് കലാമണ്ഡലത്തില് ജോലി സ്വീകരിക്കുന്നത്. പ്രഥമ വൈസ് ചാന്സിലര് ഡോ. കെ.ജി പൗലോസായിന്നു അന്ന് സര്വകലാശാലയുടെ അമരത്ത്. അതുവരെ കലാമണ്ഡലത്തില് നിലവിലില്ലാതിരുന്ന പുരാരേഖാ വിഭാഗം എന്റെ പ്രവര്ത്തനങ്ങളോടെ ആരംഭിച്ചു. വര്ഷങ്ങളായി ചാക്കുകളില് കെട്ടിവച്ചിരുന്ന പഴയ രേഖകള് ഓരോന്നായി പരിശോധിക്കുകയും തരം തിരിച്ച് പ്രത്യേകം ഫയലുകളില് സൂക്ഷിക്കുകയും ചെയ്തു. ആദ്യകാല വിദ്യാര്ഥികളില് പ്രധാനികളായിരുന്ന മിലേനാ സാല്വനി, പാണി ഭാരത്, സി.ആര്. ജോണ്സ്, വിമലാനന്ദ് ദോത്ച് എന്നിവരുടെയെല്ലാം കത്തിടപാടുകള് ചാക്കുകളില്നിന്ന് കിട്ടി. കഥകളി ആചാര്യന് വാഴേങ്കട കുഞ്ചുനായര്ക്കും ആര്ട്ട് സൂപ്രണ്ടായിരുന്ന കിള്ളിമംഗലം വാസുദേവന് നമ്ബൂതിരിപ്പാടിനും വിദേശികളും സ്വദേശികളും അയച്ച പല കത്തുകളും ഞാന് കണ്ടെടുത്തു. ഭാരതീയ കലകളുടെ ആസ്വാദ്യത വ്യക്തമാക്കിത്തരുന്ന അപൂര്വ രേഖകളായിരുന്നു അവ. നമ്മുടെ രേഖകള് തെരയാന് മറ്റുള്ളവരുടെ മ്യൂസിയങ്ങളില് പോകേണ്ട അവസ്ഥയാണ് കലാമണ്ഡലത്തിലുള്ളത്. വിശ്വഭാരതിയിലെ ഉത്തരായന് മ്യൂസിയത്തില്നിന്നും ബനാറസ് ഹിന്ദു യൂണിവേഴ്സിറ്റിയിലെ പുരാരേഖാ വിഭാഗത്തില്നിന്നും കാശിയിലെ ആലിസ് ബോണര് ഫൗണ്ടേഷനില്നിന്നും അഡയാറിലെ കലാക്ഷേത്ര ആര്കൈവില്നിന്നും എനിക്ക് കലാമണ്ഡലത്തോട് ബന്ധപ്പെട്ട രേഖകള് കിട്ടുകയുണ്ടായി. അതിന്റെയെല്ലാം തുടര്ച്ചയോ ബാക്കിയോ ഇവിടുത്തെ പഴയ രേഖകളിലും കാണേണ്ടതല്ലേ? ഒരു സര്വകലാശാലയില് അവശ്യംവേണ്ട ഒരു വിഭാഗമാണ് ആര്കൈവ്. അങ്ങനെയൊന്ന് ഉണ്ടായിരുന്നെങ്കില് ചരിത്രം തേടി പലയിടങ്ങളിലും നമുക്ക് അലയേണ്ടിവരില്ലായിരുന്നല്ലോ. വളരെ സമ്ബന്നമാണ് വിശ്വഭാരതിയിലെ പുരാരേഖാ വിഭാഗം. അതുപോലെയൊന്ന് കലാമണ്ഡലത്തിലും ചേര്ത്തുണ്ടാക്കാനായിരുന്നു എന്റെ തിടുക്കം. ആര്കൈവ്സ് എപിഗ്രാഫിയില് ചെയ്ത ഉപരിപഠനവും തൃപ്പൂണിത്തുറ ഹില്പാലസിലെ സെന്റര് ഫോര് ഹെറിറ്റേജ് സ്റ്റഡീസിലെ ജോലിപരിചയവും എന്റെ പുരാരേഖാ പഠനങ്ങള്ക്ക് താല്പര്യം വര്ധിപ്പിച്ചിരുന്നു. എന്നാല്, പൗലോസ് സാര് സ്ഥാനമൊഴിഞ്ഞപ്പോള് ആര്കൈവുമായി ബന്ധമില്ലാത്ത ജോലികള് ചെയ്യാന് ഞാന് നിര്ബന്ധിതയായി. മന്മോഹന് സിങ് രംഗകലാ മ്യൂസിയത്തിന് തറക്കല്ലിട്ടപ്പോഴും പുരാരേഖാ വിഭാഗമെന്നത് ഒരു പ്രതീക്ഷയായിരുന്നു. അതും ഫലംകണ്ടില്ല. കേരള കലാമണ്ഡലത്തിന്റെ സമ്ബൂര്ണ ചരിത്രം കോര്ത്തിണക്കാന് പ്രാപ്തമായ പുരാരേഖകളും പുരാവസ്തുക്കളും സ്വരൂപിച്ചുള്ളൊരു ആര്കൈവ് എന്ന സ്വപ്നം അങ്ങനെ തകര്ന്നു. എന്റെ താല്പര്യം അവിടുത്തെ പ്രവര്ത്തനങ്ങളുമായി ഒത്തുപോകില്ലെന്ന ഘട്ടം വന്നപ്പോള് ഞാന് കലാമണ്ഡലം വിട്ടുപോരുകയാണുണ്ടായത്. വിദേശികള് മുതല്ക്കൂട്ട് കലാമണ്ഡലത്തെ ആഗോള പ്രശസ്തമാക്കുന്നതില് വിദേശ വിദ്യാര്ഥികളും കലാസ്നേഹികളും വഹിച്ച പങ്ക് നിസ്തുലമാണ്. കഥകളിയുടെയും കലാമണ്ഡലത്തിന്റെയും പ്രചാരണത്തിനായി സ്വിറ്റ്സര്ലന്ഡ് സ്വദേശി ആലീസ് ബോണര് ഏറെ സഹായിച്ചു. കലാമണ്ഡലത്തില് താമസിച്ച് കളരികള് നിരീക്ഷിക്കുകയും പ്രതിഭാധനനായ വിദ്യാര്ഥി മാധവനെ പ്രശസ്ത നര്ത്തകന് ഉദയ് ശങ്കറുമൊത്ത് ആഗോളതല ഭാരതീയ നൃത്തനിര്ത്യ അവതരണങ്ങള്ക്ക് അയയ്ക്കാന് വള്ളത്തോളില്നിന്ന് അനുവാദം വാങ്ങിയതും ആലീസാണ്. കഥകളി കലാകാരന് കേളുനായരെ ശാന്തിനികേതനിലേക്കു കൊണ്ടുപോകാനും രബീന്ദ്ര സംഗീതജ്ഞന് ശാന്തിദേവ് ഘോഷിനെ ഇവിടെ കൊണ്ടുവരാനും മുന്കൈയെടുത്തത് അവരായിരുന്നു. ഭാരതീയ കലകളുടെ കടുത്ത ആരാധികയായ ആലീസിന്റെ സംഭാവനകളെക്കുറിച്ചുള്ള പഠനങ്ങളായിരുന്നു എന്റെ ഒരു ഗവേഷണ വിഷയം. 1965ല് ഇറ്റാലിയന് സ്വദേശി മിലേന സാല്വിനി ഇവിടെയെത്തി കഥകളി പഠിച്ചു. പിന്നീട് ലോക പ്രസിദ്ധങ്ങളായ നാട്യഗൃഹങ്ങളില് വച്ച് പാശ്ചാത്യ പ്രേക്ഷകര്ക്ക് അത് പരിചയപ്പെടുത്തി. ജര്മ്മനി കൂടിയാട്ടത്തിന്റെ പഠന കേന്ദ്രമായി മാറിയതും വളരെ ശ്രദ്ധേയമാണ്. ട്യൂബിങെന് യൂണിവേഴ്സിറ്റിയിലെ പ്ര?ഫസര് ഹെര്മന് ടെയ്ക്കണിന്റെ നേതൃത്വത്തില് ഭാസ നാടകങ്ങളെപ്പറ്റി ഒട്ടേറെ പഠനങ്ങള് നടന്നു. അവിടുത്തെ വിദ്യാര്ഥിയായിരുന്ന ഹെയ് കെ മോസര് മന്ത്രാങ്കം ഡോക്യുമെന്റ് ചെയ്തു. ഭാസന്റെ പ്രതിജ്ഞായൗഗന്ധരായണം എന്ന നാടകത്തിലെ മൂന്നാം അങ്കമാണ് മന്ത്രാങ്കം. ഒരു നാട്ടിലെ സംഗീതവും നൃത്തവും ആ നാട്ടിലെ ചരിത്രവും പാരമ്ബര്യവുമായി കെട്ടുപിണഞ്ഞു കിടക്കുകയാണ്. ആ വിലപ്പെട്ട പാരമ്ബര്യം അതേ രൂപത്തില് അനുഗൃഹീത കലാകാരന്മാരിലൂടെ കാണുകയെന്നത് തീരെ അപൂര്വമായ ഒരു സംഗതിയാണ്, കലാമണ്ഡലത്തിലെ ആദ്യകാല വിദ്യാര്ഥി ആനന്ദ് ശിവറാമിന്റെ നൃത്ത പ്രകടനത്തെ അഭിനന്ദിച്ചു കൊണ്ട് കാനഡയിലെ ഈവനിങ് സിറ്റിസണ് മുഖപ്രസംഗമെഴുതി. പുറത്തുള്ളവര് പ്രോത്സാഹിപ്പിച്ചു കലാമണ്ഡലത്തിന്റെ യശസ് ആദ്യകാലശിഷ്യരിലൂടെ വര്ധിച്ചു. പൂര്വവിദ്യാര്ഥികളില് പേരെടുത്ത നാലുപേരും കഥകളിയിലല്ല, നൃത്തത്തിലാണ് പ്രശസ്തരായത്. കേളു നായര്, ശിവശങ്കരന്, ശിവരാമന്, ശങ്കരന് മാധവന് എന്നിവരായിരുന്നു ആ വേഷ കലാകാരന്മാര്. അവരുടെ പ്രതിഭ തിരിച്ചറിഞ്ഞ് അവരെ പ്രോത്സാഹിപ്പിച്ചത് കേരളീയരല്ല, പുറത്തുള്ളവരാണ്. ടാഗോറിലൂടെയാണ് ഗുരു കേളുനായരുടെ പ്രാഗത്ഭ്യം ലോകമറിഞ്ഞത്. തുടര്ന്നാണ് കേളു നായര് ശാന്തിനികേതനത്തില് അധ്യാപകനായി ജോലിയില് പ്രവേശിച്ചത്. കേളു നായര് അവിടെ കഥകളി സങ്കേതങ്ങള് ഉള്പ്പെടുത്തിയ ധാരാളം നൃത്തങ്ങള്ക്ക് രൂപം നല്കി, അവതരിപ്പിക്കുകയുണ്ടായി. നേര്ക്കാഴ്ചകള് പഠിച്ച വിഷയം പ്രാവര്ത്തികമാക്കുന്ന മേഖലയില്ത്തന്നെ ജോലി ചെയ്യുകയെന്നത് ആരുടെയും മോഹമാണ്. ആ മോഹം സഫലമാകാതെ വരുമ്ബോള് സ്വന്തം നാടുവിട്ട് ദൂരെദിക്കിലേക്ക് പലര്ക്കും പോകേണ്ടിവന്നിട്ടുണ്ട്. സ്വാതന്ത്ര്യത്തിനു മുമ്ബും പിമ്ബും ധാരാളം മലയാളികള് പ്രവാസികളായി ജീവിച്ചിട്ടുണ്ട്. ഇന്നുമത് തുടരുന്നു. ഉദാഹരണത്തിന് കഥകളി, ചിത്രം, ശില്പം എന്നീ മേഖലകളില് പ്രവര്ത്തിക്കുന്ന കലാകാരന്മാര് ആദ്യകാലത്ത് കേരളത്തിന്റെ പുറത്തുപോയി ജീവിക്കുകയും പേരെടുക്കുകയുമാണ് ചെയ്തിട്ടുള്ളത്. വളരെ വൈകിയാണ് സ്വന്തം നാട്ടില് ഇവര്ക്കൊരു സ്ഥാനം ലഭിച്ചത്. ഈ മേഖലയില് പ്രവര്ത്തിക്കുന്നതിനാല് അതിന്റെ ബാക്കിപത്രമെന്നപോലെ എനിക്കും ജീവിതത്തില് കുറേ അനുഭവിക്കേണ്ടിവന്നു. പ്രവാസിയായാണ് ഇപ്പാള് ജീവിക്കുന്നതെങ്കിലും കേരളത്തിന്റെ സാംസ്കാരികആരോഗ്യ മേഖലകളില് സേവനമനുഷ്ഠിക്കുന്ന അഹല്യ ഗ്രൂപ്പിന്റെ കീഴിലാണ് പ്രവര്ത്തിക്കുന്നത്. 2006 മുതല് അഹല്യ ഹെറിറ്റേജിലെ സാംസ്കാരിക പരിപാടികളുമായി ബന്ധപ്പെട്ട് പ്രവൃത്തിക്കുന്ന ഞാന്, ഇപ്പോള് യു.എ.ഇയിലെ അവരുടെ സ്കൂളില് അധ്യാപികയാണ്. കഴിവുള്ളവര്ക്ക് അവസരങ്ങളില്ല കഴിവും യോഗ്യതയുമുണ്ടായിട്ടും മാറിവരുന്ന രാഷ്ട്രീയസാമ്ബത്തിക പ്രശ്നങ്ങളുടെയും കിടമത്സരങ്ങളുടെയും ഇടയില്പ്പെട്ട് അവസരങ്ങള് നിഷേധിക്കപ്പെടുന്നത് കലാമേഖലയില് ജോലി ചെയ്യുന്നവര് എക്കാലവും നേരിടുന്ന വലിയ പ്രതിസന്ധിയാണ്. സാക്ഷര കേരളമെന്ന് നാം അഭിമാനിക്കുമ്ബോള്, എത്രത്തോളം നമ്മുടെ പൈതൃകം ഉള്ക്കൊണ്ട് അതിനെ സംരക്ഷിച്ച് നിലനിര്ത്താന് നമുക്കു കഴിയുന്നുവെന്നത് നമ്മുടെ കലാകാരന്മാരുടെയും കലയുമായി ബന്ധപ്പെട്ടവരുടെയും ജീവിതത്തിലേക്ക് എത്തിനോക്കിയാല് കാണാം. മറ്റു രാജ്യക്കാര് അവരുടെ സാംസ്കാരികമൂല്യങ്ങള് സംരക്ഷിച്ച് അതില് അഭിമാനിച്ച് കഴിയുമ്ബോള് കച്ചവട സാധ്യതകളിലും രാഷ്ട്രീയ നീക്കങ്ങളിലും നശിക്കുകയാണ് നമ്മുടെ സ്വത്വം. അര്ഹിക്കുന്ന പരിഗണന കലാസാംസ്കാരിക ലോകത്തുള്ളവര്ക്കു ലഭിക്കാത്തതു തന്നെയാണ് ഈ മേഖല നേരിടുന്ന ഏറ്റവും വലിയ പ്രശ്നം. കല അഭ്യസിച്ചതുകൊണ്ടു മാത്രമോ, പേരിന്റെ കൂടെ കലാമണ്ഡലം എന്ന് ചേര്ത്തതുകൊണ്ടോ ജീവിക്കാനാകില്ല. കലകള് പഠിച്ചിറങ്ങിയവര്ക്ക് അര്ഹിക്കുന്ന ജോലി ലഭിക്കണം. കേരളത്തിലെ പ്രഥമ സര്ക്കാരിന്റെ കാലത്ത് വെള്ളിനേഴി അച്യുതന്കുട്ടിയുടെ കഥകളി പാരമ്ബര്യം നിലനിര്ത്തണമെന്ന ഉദ്ദേശ്യത്തോടെ കഥകളി അധ്യാപകര്ക്കുള്ള അഞ്ചു തസ്തികകള് അനുവദിച്ചു. അന്ന് ഒരു കലാരൂപത്തിന് പ്രാദേശികമായി ഒരു സ്കൂള് അനുവദിക്കുകയെന്നത് തികച്ചും നൂതനമായൊരു ആശയമായിരുന്നു. അക്കാലത്ത് സ്കൂളുകളില് കഥകളി പഠിപ്പിച്ചിരുന്നത് വെള്ളിനേഴി ഗ്രാമത്തിലും കൊല്ലങ്കോടും മാത്രമായിരുന്നു. സ്പെഷലിസ്റ്റ് പോസ്റ്റുകള് ഇല്ലാതാക്കുക എന്ന സര്ക്കാര് നയം വന്നതോടെ കഥകളി അധ്യാപകര് ഇല്ലാതായി. കലകള് നമ്മുടെ സ്കൂള് സിലബസിന്റെ ഭാഗമാക്കുകയും മാനവിക വിഷയങ്ങള്ക്കൊപ്പം ചേര്ക്കുകയും വേണം. അരങ്ങിലും അണിയറയിലുമുള്ള കലാകാരന്മാര്ക്ക് ജീവിച്ചിരിക്കുമ്ബോള്തന്നെ പരിഗണന ലഭിക്കണം. രചനകളില് നാട്ടുസംസ്കൃതി പഴമകളോടുള്ള താല്പര്യം പണ്ടുമുതലേ എനിക്കുണ്ട്. അച്ഛമ്മയും അച്ഛച്ഛനും പറഞ്ഞുതന്ന പഴങ്കഥകളും വടക്കന് പാട്ടുകളും അവര് സായന്തനങ്ങളില് പാടാറുണ്ടായിരുന്ന പഴയ ശീലുകളും എന്നെ സ്വാധീനിച്ചു. ഗ്രാമസൗന്ദര്യവും നാട്ടിന്പുറ നന്മകളും ഉത്സവക്കാഴ്ചകളും പൂതനും തിറയും പുള്ളുവന് പാട്ടും വില്ലടിച്ചാന് പാട്ടും തീയാട്ടും നായാടി നൃത്തവും ഓച്ചിറക്കാള വരവും കുത്തു റാത്തീവുകളും കിസ്സ പാട്ടുകളും അങ്ങനെയങ്ങനെ കണ്ടതെല്ലാം രക്തത്തിലലിഞ്ഞ് ചേരുകയായിരുന്നു. കുട്ടിക്കാലത്ത് അതെല്ലാം കണ്ടും കേട്ടുമിരിക്കല് രസമായിരുന്നെങ്കില് മുതിര്ന്നപ്പോള് അവയുടെ ചരിത്രമറിയാനായിരുന്നു വെമ്ബല്!. പിറന്നുവീണതോ കാലിക സാംസ്കാരിക പഠനമായ നവോത്ഥാനംക്ല ാസിക്കല് കലകളില്, ഗൗഡസാരസ്വത ബ്രാഹ്മണര്: പൂര്വവര്ത്തമാന ചരിത്രം, കുടുംബികള് കേരളത്തില്, രജത മുദ്രാക്ഷരങ്ങള്, തലപ്പിള്ളി സ്വരൂപം സാംസ്കാരിക സംഭാവനകള്, മുതലായ പുസ്തകങ്ങളും! കടപ്പാട് കലയോടും ചരിത്രത്തോടുമുള്ള താല്പര്യംകൊണ്ടു മാത്രം കുറേയധികം ബുദ്ധിമുട്ടുകള് സഹിച്ച് ഈ മേഖലയില് പ്രവര്ത്തിക്കേണ്ടിവന്നിട്ടുണ്ട്. കുട്ടിക്കാലം മുതലേ ഞാന് സ്വയാശ്രയ സ്വഭാവമുള്ള വ്യക്തിയായിരുന്നെങ്കിലും ഗവേഷണവഴിയില് ഏറെ സഹായിച്ചത് ഗുരുനാഥന്മാരായ ചാത്തനാത്ത് അച്യുതനുണ്ണി, കലാനിരൂപകന് വിജയകുമാര് മേനോന്, ഡോ.കെ.ജി. പൗലോസ്, കലാമണ്ഡലം എം.പി.എസ്. നമ്ബൂതി മുതലായവരും കാലയവനികയ്ക്കുള്ളില് മറഞ്ഞ കലാപണ്ഡിതര് കാവാലം നാരായണപ്പണിക്കരും കിള്ളിമംഗലം വാസുദേവന് നമ്ബൂതിരിപ്പാടും ലീലാ നമ്ബൂതിരിപ്പാടും സുമംഗല,ക്ല ിഫോര്ഡ് ജോണ്സുമാണ്. കേരള കലാമണ്ഡലത്തില് പബ്ലിസിറ്റി ഓഫീസര് ചുമതല വഹിച്ചിരുന്ന ലീലാ നമ്ബൂതിരിപ്പാട് എഴുതിയ കേരള കലാമണ്ഡലം ചരിത്രം എന്ന ഗ്രന്ഥം എന്റെ രചനകള്ക്ക് ഏറെ സഹായകരമായി. അതില് പരാമര്ശിച്ചിട്ടുള്ള ഇടങ്ങളില് അന്വേഷിച്ചപ്പോഴാണ് കലാമണ്ഡലവുമായി ബന്ധപ്പെട്ട ഒട്ടേറെവിവരങ്ങള് ലഭിച്ചത്. പുരാസ്വപ്നം അവനവന്റെ മുറ്റത്തെ തുളസിയുടെയും കറുകയുടെയും തൊട്ടാവാടിയുടെയും ഗുണമറിയാതെ പരസ്യങ്ങള്ക്കു പിന്നാലെ പോകുന്നു മലയാളികള്!. കേരളമെന്നും അനുകരണങ്ങള്ക്കു പിന്നാലെ ഭ്രമിച്ചു പായുകയാണെന്ന് കാലം തെളിയിച്ചുകൊണ്ടേയിരിക്കുന്നു. ആര്ക്കുവേണം പുരാരേഖകളും പുരാവസ്തുക്കളും. പഴമയെ നെഞ്ചോട് ചേര്ത്തുപിടിക്കുന്ന എനിക്ക് അവയെല്ലാം ജീവനാണ്!. എല്ലാം തേടിയെടുത്ത് തരംതിരിച്ച് നല്ലൊരു പുരാരേഖാശേഖരം കേരളത്തിനു സ്വന്തമായി ഉണ്ടാക്കണം. സംസ്ഥാനത്തിന്റെ പൈതൃക സംരക്ഷണ പദ്ധതിയില് ഉള്പ്പെട്ട നിരവധി കെട്ടിടങ്ങളും സര്ക്കാര് സ്ഥാപനങ്ങളും അത്യപൂര്വ ശേഖരങ്ങളുള്ളവയാണെന്ന് നേരില് കണ്ടിട്ടുണ്ട്. ബ്രിട്ടീഷുകാരുടെ കാലത്തെയും ടിപ്പു സുല്ത്താന്റെ കാലത്തെയും പലവിധ ഉപകരണങ്ങളും രേഖകളും പൈമാശി സെറ്റില്മെന്റുകളും ശിലാവിഗ്രഹങ്ങളും മരത്തിലും ഓടിലുംതീര്ത്ത പഴയകാലത്തെ ഉപകരണങ്ങളും കണ്ടെത്തി ഡോക്യുമെന്റ് ചെയ്ത് മ്യൂസിയമുണ്ടാക്കാന് മുന്കൈയെടുക്കണം. പലയിടത്തും ചുവര് ചിത്രങ്ങള്, പുരാരേഖകള്, താളിയോലകള്, ശില്പങ്ങള്, കോപ്പുകള് മുതലായവ ഇന്നു ജീര്ണ്ണിച്ചു. ശരിയായ രീതിയില് ഇവയെല്ലാം സംരക്ഷിക്കണം. കലാമണ്ഡലത്തില് തകര്ന്നുവീണ പുരാസ്വപ്നത്തിന്റെ കഷണങ്ങള് പെറുക്കിയെടുത്ത് കൂട്ടിയോജിപ്പിക്കണം! കുടുംബ പശ്ചാത്തലം മലപ്പുറം ജില്ലയിലെ ആലത്തിയൂരിലാണ് ജനിച്ചുവളര്ന്നത്. പിതൃഗൃഹം, മഞ്ചേരിയില്. ദേവയാനിയും വേലായുധനും മതാപിതാക്കള്. ഭര്ത്താവ് രഘു, ഒരു കച്ചവട സ്ഥാപനം നടത്തുന്നു. പാലക്കാട് ജില്ലയിലെ പട്ടാമ്ബിയിലുള്ള ഞങ്ങാട്ടിരിയിലാണ് താമസം. മക്കള് അഭിഷേകും ശ്രീലക്ഷ്മിയും. രണ്ടു പേരും വിദ്യാര്ഥികള്. വിജയ് സി.എച്ച്.